Clutching at Straws

Clutching at Straws — ბრიტანული ნეო-პროგრესული როკ-ჯგუფ Marillion-ის მეოთხე სტუდიური ალბომი. იგი გამოვიდა 1987 წლის 22 ივნისს. ალბომში შეტანილია ერთმანეთთან დაკავშირებული სიმღერები, რითაც იგი კონცეპტუალური ალბომის სახეს იძენს. Clutching at Straws (რომლის სახელწოდება ითარგმნება, როგორც უკანასკნელ ჩალაზე ჩაბღაუჭება) არის Marillion-ის უკანასკნელი სტუდიური ალბომი, ჩაწერილი ფიშის მონაწილეობით, რომელმაც კოლექტივი 1988 წელს დატოვა. მიუხედავად იმისა, რომ კომერციულად მას ისეთივე წარმატება არ ჰქონია, როგორც წინამორბედ Misplaced Childhood-ს, Clutching at Straws ბრიტანეთის ალბომების ჩარტში 15 კვირის განმავლობაში იმყოფებოდა (ყველა მოკლე პერიოდის განმავლობაში Marillion-ის ოთხ ალბომს შორის) და ავიდა მეორე პოზიციამდე (Marillion-ის ალბომებს შორის რიგით მეორე ყველაზე მაღალი პოზიცია ჩარტში). კრიტიკოსებისა და მსმენელების, ისევე, როგორც ფიშის მიერ იგი ითვლება ყველა დროის ერთ-ერთ საუკეთესო ნაშრომად.
1999 წელს გამოვიდა ალბომის რემასტერი, რომელსაც ახლავს მეორე დისკი, B-მხარეებით და დემო ვერსიებით, ისევე, როგორც ბუკლეტზე დაბეჭდილი ფიშის და ჯგუფის სხვა წევრების მოგონებებით.
კონცეფცია
პერსონაჟი ტორჩი (სავარაუდოდ, ადრეული ალბომების გარეკანების პერსონაჟ მასხარას შთამომავალი) არის 29 წლის უმუშევარი მამაკაცი, რომელიც უწესრიგოდ ცხოვრობს. იგი ძირითადად ალკოჰოლის მიღებით ირთობს თავს და ცდილობს წარუმატებელი ქორწინების, ცუდი მამობის და ჯგუფში წარუმატებლობის დავიწყებას, მაგრამ არაფერი გამოსდის. სიმთვრალისას წერს გარშემო არსებულ სიტუაციაზე და ზოგადად, ყველაფერს დასტირის. რადგან ვერავის უამბობს თავისი პრობლემების შესახებ, საბოლოოდ აღმოჩნდება ბარებში, სასტუმროს ნომრებში, ან გზაზე, მთვრალი. მისი გადარჩენის იმედი არ არსებობს.
ალბომის გარეკანი
ალბომის წინა და უკანა გარეკანებზე გამოტანილია იმ ადამიანთა სახეები, რომლებმაც გავლენა იქონიეს დისკში შეტანილ სიმღერებზე. ალბომის მსვლელობისას აქა-იქ მათი ალუზიები ჩნდება. მოქმედება ხდება ბრიტანულ პაბში, ხოლო პიროვნებათა სია ასეთია:
მთავარი გარეკანი — რობერტ ბერნსი, დილან თომასი, ტრუმენ კაპოტე, ლენი ბრიუსი
უკანა გარეკანი — ჯონ ლენონი, ჯეიმზ დინი, ჯეკ კერუაკი
შენიშვნა: ჯეკ კერუაკი ნახსენებია სიმღერაში Torch Song (Read some Kerouac).
სიმღერების სია
ყველა სიმღერის ავტორები: ფიში, მარკ კელი, იენ მოსლი, სტივ როზერი და პიტ ტრევავასი.
მხარე 1
Hotel Hobbies — 3:35
Warm Wet Circles — 4:25
That Time Of The Night (The Short Straw) — 6:00
Going Under — 2:47 (არ იყო შეტანილი ორიგინალურ გრამფირფიტაზე, იგი გამოიცა მხოლოდ ალბომის კომპაქტ-დისკის ვერსიაში.)
Just For The Record — 3:09
White Russian — 6:27
მხარე 2
Incommunicado — 5:16
Torch Song — 4:05
Slàinte Mhath — 4:44
Sugar Mice — 5:46
The Last Straw — 5:58
Happy Ending — 0:00 (ნახსენებია ალბომის უკანა გარეკანზე, მაგრამ მხოლოდ ირონიული ტონით — სინამდვილეში ეს არის უბრალოდ ერთი ფრაზა „მიშველეთ“, რომელსაც გაჰყვირის უცნობი პიროვნება. ყვირილს მიჰყვება სიცილი, რომელიც სიჩუმეში გადადის)
რემასტერის დამატებითი დისკი
Incommunicado (ალტერნატიული ვერსია) — 5:57
Tux On — 5:13
Going Under (ვრცელი ვერსია) — 2:48
Beaujolais Day — 4:51
Story From A Thin Wall — 6:47
Shadows On The Barley — 2:07
Sunset Hill — 4:21
Tic-Tac-Toe — 2:59
Voice In The Crowd — 3:29
Exile On Princes Street — 5:29
White Russians (დემო) — 6:15
Sugar Mice In The Rain (დემო) — 5:54
პერსონალი
ფიში — ვოკალი
სტივ როზერი — გიტარები
მარკ კელი — კლავიშები
პიტ ტრევავასი — ბას გიტარა
იენ მოსლი — ინსტრუმენტები
ტესა ნაილზი — ვოკალი (That Time Of The Night და The Last Straw)
კრის კიმსი (ნახსენებია როგორც კრისტოფერ „რობინ“ კიმსი) — ვოკალი სიმღერაში Incommunicado
ჯონ კავანო — ექიმი ფინლის ხმა სიმღერაში Torch Song
დევიდ ჯეიკობი — ხმის მიქსი
ავრილ მაკინტოში — ხმის მიქსი (თანაშემწე)
იანუს ვან ჰელფტერენი — ფოტოგრაფია
კრის კიმსი — პროდიუსერი
ჩარტები
სერტიფიცირებები
რესურსები ინტერნეტში
კომენტარები ალბომის შესახებ ჯგუფის ოფიციალურ საიტზე
სქოლიო
Marillion-ის ალბომები
კონცეპტუალური ალბომები
1987 წლის ალბომები